Flammeskjæring

=Flammekutting/-skjæring= (Flame cutting, oxyfuel gas flame cutting (OFC))

Beskrivelse av prosessen
Flammeskjæring er en vanlig metode som brukes til generelle skjæreapplikasjoner, men spesielt til skjæring av stål og støpejern. Skjæreprosessen er en kombinasjon av oksidasjon og smelting.

Materialet forvarmes med en gassflamme, og det setter igang en eksoterm oksidasjon som generer varme. En strøm av oksygen under høyt trykk rettes mot sentrum av det oppvarmede stedet, oksygenet reagerer med metallet og danner et metalloksid. Det høye trykket på gass- og oksygenstrømmen blåser raskt bort oksidlaget, og man skjærer dermed raskt dypere ned i metallet.



Flammeskjæring kan brukes til å kutte metall med tykelse fra 0,5 mm til 2 500 mm, og metoden blir ofte brukt til å skjære tykke plater til blant annet skipsbygging, maskinkonstruksjon og andre tunge komponenter. Dette kan gjøres med håndholdte apparater eller automatisert utstyr.

media type="youtube" key="U5q9sZpvLEc" width="366" height="294" align="left"

Fart og kvalitet på skjæringen er primært bestemt av oksygenets renhet. Det bør være minst 99,5% rent oksygen, og en reduksjon på 1% kan redusere farten med 25% samt øke forbruket av gass med 25%. De 5 mest vanlige gassene til forvarming er acetylen, propan, metyl-acetylen-propandien (MAPP), propen og naturgass.

Ved å tilføre jernpulver i gasstrømmen vil oksidering av pulveret også kunne smelte materialer som er resistente mot oksidering. På engelsk kalles dette powder oxyfuel cutting eller powder metal cutting (POC).

Materialer prosessen er egnet til
Flammeskjæring er spesielt egnet til skjæring av stål og støpejern. Generelt kan man si at effektiviteten av flammeskjæring synker med økende innhold av karbon. Metoden kan også brukes til å skjære jernholdige legeringer og noen andre metaller, men det kan være prosessen må modifiseres noe.

Økonomi
Flammeskjæring er en relativt rimelig metode sammenlignet med alternative metoder.

Miljø
For å minimere forbruket av gass er det viktig at oksygenet er så rent som mulig. Reduksjon av renhet gjør skjæringen mindre effektiv, og forbruket av gass øker deretter.